**Αθήνα:** 02.11.2020

**Αρ. Πρωτ.:** 1432

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Η ΕΣΑμεΑ χαιρετίζει τις εργασίες επίστρωσης των διαδρόμων της Ακρόπολης για την πρόσβαση των ΑμεΑ στο μνημείο**

Η Εθνική Συνομοσπονδία Ατόμων με Αναπηρία (ΕΣΑμεΑ) και σύσσωμο το αναπηρικό κίνημα της χώρας, έθεσε ως προτεραιότητα, εδώ και πλέον 25 χρόνια το ζήτημα της προσβασιμότητας του Ιερού Βράχου της Ακρόπολης.

Γιατί η ΕΣΑμεΑ θεωρεί (όπως αναφέρει και το Υπουργείο Πολιτισμού στην ανακοίνωσή του και η Σύμβαση για τα δικαιώματα των ατόμων με αναπηρίες -ν.4074/2012, άρθρο 30 ορίζει) ότι πρωταρχικό καθήκον της Πολιτείας αποτελεί η διασφάλιση της άσκησης του δικαιώματος όλων των ατόμων με αναπηρία, καθώς και των ηλικιωμένων και κάθε άλλου ατόμου με παρόμοια προβλήματα κινητικότητας, να απολαμβάνουν ισότιμα με κάθε πολίτη την πρόσβαση σε μνημεία και περιοχές εθνικής πολιτιστικής σημασίας και συνεπώς να μπορούν να επισκέπτονται και αυτό το μνημείο παγκόσμιας εμβέλειας όπως και κάθε μνημείο της χώρας.

Η ΕΣΑμεΑ στηρίζει όλες τις παρεμβάσεις της Πολιτείας για τη διασφάλιση της προσβασιμότητας, ιδιαίτερα όταν αυτές τελούν υπό την επιστημονική εποπτεία και καθοδήγηση των αρμόδιων οργάνων γι΄ αυτό το σκοπό.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |